**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 έχει ως εξής:**

**ΠΕΜΠΤΗ 1/9/2022**

**---------------------------**

**22:00 ΞΕΝΗ ΤΑΙΝΙΑ**

**23:50 ΞΕΝΗ ΣΕΙΡΑ: «RESTLESS» (Ε) Κ12 GR live streaming & διαθέσιμο στο ERTFLIX**

**Μίνι σειρά κατασκοπείας 2 επεισοδίων, παραγωγής Αγγλίας 2012.**

**Σκηνοθεσία:** Έντουαρντ Χολ

**Πρωταγωνιστούν:** Χέιλι Άτγουελ, Ρούφους Σιούελ, Μισέλ Ντόκερι, Μάικλ Γκάμπον, Σάρλοτ Ράμπλινγκ, Τζέιμς Νόρτον

***Κατάσκοποι, δολοπλοκίες και μια ιστορία με φόντο τη σκοτεινή περίοδο***

***του Β΄ Παγκόσμιου Πολέμου***

**Γενική υπόθεση:** Τη δεκαετία του ’70 η νεαρή φοιτήτρια Ρουθ Γκίλμαρτιν ανακαλύπτει ότι η μητέρα της, Σάλι, υπήρξε κατάσκοπος στον Β΄ Παγκόσμιο Πόλεμο.

Η δράση μεταφέρεται στο Παρίσι του 1939, όπου η Σάλι δρούσε με το τότε όνομά της, «Εύα» και αργότερα στη Σκοτία, στο Βέλγιο, στην Ολλανδία αλλά και πέρα από τον Ατλαντικό, διασχίζοντας αριστουργηματικά τον χρόνο για να ξετυλίξει μια πλοκή που καθηλώνει.

Μια συναρπαστική ιστορία, γεμάτη περιπέτεια και δράση, που βασίστηκε στο ομότιτλο κατασκοπικό μυθιστόρημα του **Γουίλιαμ Μπόιντ.**

**Επεισόδιο 1ο: «Ονομάζομαι Εύα Ντελεκτόρσκαγια» (I am Eva Delectorskaya)**

Από το Κέμπριτζ του ’70, ταξιδεύουμε στο Παρίσι του ’39, όπου η Σάλι, τότε ακόμη ως «Εύα», γνωρίζει έναν Βρετανό κατάσκοπο που τη στρατολογεί και την εκπαιδεύει.

**Επεισόδιο 2ο (τελευταίο): «Με πούλησαν» (I've been sold)**

Η Εύα φεύγει για τις ΗΠΑ με ειδική αποστολή να μάθει τις προθέσεις των Αμερικανών σχετικά με τον πόλεμο.

Θα ταξιδέψει σε όλο το βόρειο τμήμα της αμερικανικής ηπείρου, από το Μεξικό μέχρι τον Καναδά.

**---------------------------**

**ΝΥΧΤΕΡΙΝΕΣ ΕΠΑΝΑΛΗΨΕΙΣ**

**---------------------------------------**

**02:50 ΟΙ ΕΞΩΓΗΙΝΟΙ ΤΗΣ ΑΡΧΑΙΟΤΗΤΑΣ (Ε) ημέρας**

**03:40 ΕΣ ΑΥΡΙΟΝ ΤΑ ΣΠΟΥΔΑΙΑ (Ε) ημέρας**

**04:10 ΦΑΚΕΛΟΣ ΔΙΑΤΡΟΦΗ (Ε) ημέρας**

**04:40 ΤΟ ΜΕΣΟΓΕΙΑΚΟ ΒΙΒΛΙΟ ΜΑΓΕΙΡΙΚΗΣ ΤΟΥ ΕΪΝΣΛΙ (Ε) ημέρας**

**05:40 ΟΙΚΟΓΕΝΕΙΑ ΝΤΑΡΕΛ (Ε) ημέρας**

**Από τη Δευτέρα 5/9/2022, η ξένη σειρά αργά το βράδυ έχει ως εξής:**

**«ΟΤΑΝ ΕΠΕΣΕ Η ΣΚΟΝΗ» (WHEN THE DUST SETTLES) – A΄ TΗΛΕΟΠΤΙΚΗ ΜΕΤΑΔΟΣΗ - K12 GR live streaming & διαθέσιμο στο ERTFLIX**

**Δραματική σειρά 10 επεισοδίων, παραγωγής Δανίας 2020.**

**Δημιουργοί:** Dorte Warnøe Høgh, Ida Maria Rydén

**Σκηνοθεσία:** Milad Alami, Iram Haq, Jeanette Nordahl

**Πρωταγωνιστούν:** Karen-Lise Mynster, Jacob Lohmann, Malin Crépin, Henning Jensen, Katinka Lærke Petersen, Arian Kashef, Viola Martinsen, Peter Christoffersen, Filippa Suenson, Elias Budde Christensen

**Γενική υπόθεση:** Oκτώ πολύ διαφορετικές ιστορίες καθημερινών ανθρώπων.

Ο Μόρτεν είναι ένας υδραυλικός που αγωνίζεται να φέρει τον γιο του στον σωστό δρόμο.

O Χόλγκερ προσπαθεί να έχει μια υγιή σχέση με τα ενήλικα παιδιά του.

Η Μαρί φοβάται τον κόσμο και πιο πολύ απ’ όλα, μήπως χάσει τη μητέρα της.

Η Τζίντζερ, στα 25 της, είναι άστεγη και έχει απομακρυνθεί από την κοινωνία.

Η τραγουδίστρια Λίζα είναι ερωτευμένη και έχει μόλις μάθει ότι είναι έγκυος.

Ο κομμωτής Τζαμάλ δεν μπορεί να συμφιλιωθεί με την οικογένειά του και αναζητεί διέξοδο.

Ο σεφ Νικολάι έχει ως μοναδικό σκοπό να ξεχωρίσει το εστιατόριό του.

Και τέλος, η υπουργός Δικαιοσύνης Ελίζαμπεθ.

Όλοι, βλέπουν τις ζωές τους να διασταυρώνονται έπειτα από μια τρομοκρατική επίθεση στην Κοπεγχάγη.

**Δευτέρα 5/9/2022, στις 23:50** **- Επεισόδιο 1ο: «Εννέα μέρες πριν μία τραγική επίθεση χτυπήσει την Κοπεγχάγη»**

Το ζευγάρι Μόρτεν και Καμίλα γιορτάζει την επέτειο του γάμου του, όμως η γιορτή διακόπτεται, όταν ο γιος τους Άλμπερτ μπαίνει στο νοσοκομείο από υπερβολική δόση ναρκωτικών.

Ο σεφ Νικολάι σχεδιάζει μια αλλαγή καριέρας και δεν φοβάται να παίξει βρόμικα.

Ο Τζαμάλ κάνει ό,τι μπορεί για να πάρει δίπλωμα οδήγησης, προκειμένου να μπορέσει να κάνει τον σοφέρ στον μεγαλύτερο αδερφό του, τη μέρα του γάμου του.

Η δεκάχρονη Μαρί ανακαλύπτει μια τσάντα στους θάμνους δίπλα στο άσυλο, που ίσως να έχει ολέθριες συνέπειες για την υπουργό Δικαιοσύνης Ελίζαμπεθ Χόφμαν και τον γάμο της.

**Τρίτη 6/9/2022, στις 00:15** **– Επεισόδιο 2ο: «Η Ελίζαμπεθ ενημερώνεται για μια τσάντα με άκρως επικίνδυνο περιεχόμενο»**

Οι υπηρεσίες πληροφοριών της Δανίας ενημερώνουν την Ελίζαμπεθ. Η τσάντα που βρέθηκε δίπλα στο άσυλο, περιείχε εκρηκτικά και όπλα, αλλά για λόγους ασφαλείας, η Ελίζαμπεθ δεν θέλει να ενημερώσει τον Τύπο.

Ο Τζαμάλ μηνύεται για απλήρωτα πρόστιμα υψηλής ταχύτητας, για τα οποία δεν ευθύνεται, και η σχέση του με τον μεγαλύτερο αδερφό του δυσκολεύει όλο και περισσότερο.

Η Τζίντζερ, που είναι άστεγη, διώχνεται από το φιλικό σπίτι όπου βρισκόταν και για μία ακόμη φορά δεν έχει ένα κεραμίδι πάνω από το κεφάλι της.

**Τετάρτη 7/9/2022, στις 23:55 –** **Επεισόδιο 3ο: «Τα νέα της ανακάλυψης των όπλων φτάνουν στα media και η Ελίζαμπεθ παραιτείται»**

Τα νέα της ανακάλυψης των αυτόματων όπλων στο άσυλο φτάνουν στα ΜΜΕ και η Ελίζαμπεθ καταλήγει να παραιτηθεί από υπουργός Δικαιοσύνης, κάτι που χαροποιεί πολύ τη γυναίκα της.

Η Τζίντζερ και ο φίλος της, Έλιοτ, κλέβουν το αυτοκίνητο του Μόρτεν και ξεκινούν για μια περιπέτεια που δεν θα έχει καλή κατάληξη.

Όταν ο Μόρτεν και η Καμίλα φτάνουν σπίτι και βρίσκουν το διαμέρισμά τους διαλυμένο, βάζουν νέους κανόνες στον γιο τους Άλμπερτ.

Η Σουηδέζα τραγουδίστρια Λίζα έχει διπλή ζωή, που όμως ξαφνικά παίρνει απροσδόκητη τροπή.

**Πέμπτη 8/9/2022, στις 23:50 – Επεισόδιο 4ο: «Μια πιθανή τρομοκρατική απειλή, βάζει την Ελίζαμπεθ σε ένα δίλημμα ζωής»**

Η Ελίζαμπεθ ζητεί τη συμβουλή του Φασάντ, ενώ άλλες δυνάμεις στο κόμμα της κάνουν έφεση.

Ο Τζαμάλ απορρίπτει την οικογένειά του για χάρη του Άλμπαν, από τον οποίο είναι εντυπωσιασμένος.

Ο Νικολάι θέλει να δοκιμάσει τη νέα του ιδέα, διοργανώνοντας ένα δείπνο σαν πρόβα πριν από τα εγκαίνια και η Λουίζ πρέπει να αφήσει τη Μαρί σπίτι μόνη για να κρατήσει τη δουλειά της στο εστιατόριο.

Ο Στέφαν, ο άντρας της Λίζα και διευθυντής, έχει μεγάλα σχέδια για το συγκρότημα, όμως η Λίζα αναγκάζεται να του πει τα πάντα για τη νέα της κατάσταση.